Til elever ved utdanningsprogrammet SERVICE OG SAMFERDSEL SS

Dato: 06.08.2018

Velkommen som elev på SS

Som avdelingsleder vil jeg med dette ønske deg velkommen som elev ved Service og samferdsel, Steinkjer videregående skole.

De første dagene legger vi vekt på at du skal bli kjent med nye lærere, nye medelever, og ikke minst med skolen. De første dagene vil også bli preget av en del viktig informasjon og nødvendig gjøremål, men vi prøver å komme i gang med timeplanen og opplæringen så raskt som mulig.

På Service og samferdsel vil det dette skoleåret være 1 klasse på Vg1 og 1 klasse på Vg2 salg, service og sikkerhet.

Lærebøker og PC

Alle elever vil i løpet av de første dagene få utdelt lærebøker. Disse leies ut vederlagsfritt og det er svært viktig at du som elev tar vare på disse for de skal leveres inn igjen. Bøker som ikke leveres inn ved skoleslutt vil bli fakturert.

Alle elever i videregående skole må ha en datamaskin. Trøndelag fylkeskommune vil fra skoleåret 2018/2019 ha en PC-ordning der elevene eier datamaskinen selv. Det vil si at elevene kan ta med seg en maskin (som må oppfylle noen minstekrav), eller de kan kjøpe en ny PC av fylkeskommunen til redusert pris. Elevene har selv ansvar for å stille med en bærbar datamaskin til skolestart og holde denne i orden. Fylkeskommunen gir elevene tilgang til programvare som trengs til undervisningsformål. Som elev på SS vil du disponere et skap hvor du kan oppbevare personlig PC og bøker.

Lånekassen og utstyrsstipend

Utstyrsstipend

Alle elever på yrkesfag får utstyrsstipend ved å søke om dette hos Statens lånekasse for utdanning og dette bør du gjøre så raskt om mulig. Beløpet skal være med og dekke egenandel på PC som dere får utdelt. På SS er det ellers ikke behov for spesielt personlig utstyr.

Dette vil faglærerne orientere nærmere om.

Søknadsfristen er 15. november. Se ellers www.lanekassen.no

Vi håper du ser fram til å starte opp som elev hos oss på Steinkjer videregående skole og ønsker deg velkommen til et nytt skoleår med mange muligheter

Se ellers eget brev fra rektor om oppmøtetid og sted.

Vennlig hilsen

Torbjørn Hals Strøm

Avdelingsleder